Emil Marie Hachler

Emil Marie Hachler (* 16. júl 1910, Kyjov – † 1. jún 1996, Hodonín) bol český vysokoškolský učiteľ, vedecký pracovník, múzejník, konzervátor ochrany prírody, prírodovedec, spisovateľ, ornitológ, entomológ – prevažne lepidopterológ a hymenopterológ moravského pôvodu.

Biografia 
Po skončení základnej školy navštevoval gymnázium Josefa Klvani v Kyjove, kde maturoval v júni roku 1929. Počas vysokoškolského štúdia pracoval na ústave ako demonštrátor, preparátor a bol tiež knihovníkom. V roku 1935 získal titul RNDr. svojou prácou: „Kladélková pochva bylinné vosy Arge berberidis Schrk., její vývoj a význam systematický“. Po skončení štúdií krátko pracoval v Biologickej stanici VŠZ Brno v Lednici na Morave a potom ako asistent v Histologicko-embryologickém ústavu Lékařské fakulty MU v Brne, kde pôsobil v rokoch 1936 – 1939. V rokoch 1939 – 1943 učil na gymnáziu v Brne. Potom bol zamestnaný v zoologickom oddelení Zemského múzea v Brne (1943 – 1948) a vo viacerých ďalších inštitúciách. Zaoberal sa štúdiom hmyzu, hlavne z radov motýľov a blanokrídlovcov. Tiež sa venoval ornitológii. 

Zomrel v roku 1996 v Hodoníne.

Bibliografia 
 Hachler, E. M.: 1996 – 97, Z nedávné historie Moravského zemského muzea. Z Kralické tvrze 21, 1996/97, p. 33 – 41. 
 Čapek, V. & Hachler, E. M.: 1948, Ornitologická pozorování z jižní Moravy. Čs.ornitholog, 15(5), p. 46 - 48. 
 Hachler, E. M.: 1971, Bibliografie k avifaune Lednických rybníků. Čs.ochrana přírody, 12: p. 227 – 242. 
 Hachler, E. M.: 1966 – 67: Nový člen moravské avifauny. Zprávy MOS 1966 – 67: p. 93 – 94.
 Hachler, E. M.: 1966 – 67: Třicet let ornithologické stanice MOS v Přerově. Zprávy MOS 1966 – 67: p. 73 – 79.
 Hachler, E. M.: 1970: Mimořádně příznivé předjaří roku 1966 a přílet tažného ptactva. Zprávy MOS 1970: p. 35 – 53.  
 Hachler, E. M.: 1974, Několik poznámek k průběhu tahu lejska bělokrkého (Ficedulla albicollis). Zprávy MOS 33: p. 25 – 28.
 Hachler, E. M.: 1974: Dr. Emil Holub jako ornitolog. Zprávy MOS 33: p. 32 – 38.

Referencie

Zdroje  
 Skutil, J.: 1990, RNDr. Emil M. Hachler osmdesátiletý. Jižní Morava, 26(29): p. 319 – 320.
 Okali, I. et al.: 1996, Slovník slovenských zoológov a zoológov so vzťahmi k územiu Slovenska. p. 44.

Českí entomológovia
Lepidopterológovia
Hymenopterológovia
Českí ornitológovia
Českí vysokoškolskí pedagógovia
Osobnosti z Kyjova (okres Hodonín)